Hong Kong

Hong Kong (Kichina: 香港; pinyin: Xiānggǎng) ni Mkoa Maalum wa Utawala (SAR) wa China. Upo kusini mwa pwani ya nchi, kando ya Bahari ya Kusini ya China. Inajumuisha Kisiwa cha Hong Kong, Rasi ya Kowloon, na New Territories. Jiji la Hong Kong, lililopo kwenye Kisiwa cha Hong Kong, ndilo jiji kubwa na idadi ya watu katika mkoa. Hong Kong lina takriban milioni 7.5 katika eneo la kilomita za mraba 1,110 

Hong Kong ilikuwa koloni la Uingereza katika pwani ya China kwa zaidi ya miaka 99. 
Hong Kong ilirudishwa kwa China kutoka Uingereza mnamo Julai 1, 1997, chini ya makubaliano ya "nchi moja, mifumo miwili," ikiruhusu Hong Kong kudumisha uhuru wake wa kisiasa na kiuchumi kwa miaka 50. Hata hivyo, kwa muda, China imeongeza udhibiti wake, hasa kupitia maandamano ya kupinga muswada wa kukabidhi wahalifu wa 2019 na Sheria ya Usalama ya Kitaifa ya 2020, ambayo ilipunguza uhuru na haki za Hong Kong.

Historia
Baada ya China kushindwa na Dola la Uingereza katika Vita vya kwanza vya Afyuni (1839-1842), Hong Kong ikawa koloni la Uingereza kuanzia Kisiwa cha Hong Kong, ikifuatiwa na Musoma ya Kowloon mwaka 1860 na mkataba wa miaka 99 kwa Majimbo Mapya katika 1898. 

Baada ya kumilikiwa na Japan wakati wa Vita Kuu ya Pili (1941-1945), Waingereza waliiteka tena hadi Juni 30, 1997. 

Kuelekea mwishoni mwa miaka ya 1970, Hong Kong ikawa imara kama mlango mkuu kati ya dunia nzima na China. 

Kama matokeo ya mazungumzo kati ya China na Uingereza, Hong Kong ilirudishwa kwa Jamhuri ya Watu wa China chini ya Azimio la Pamoja la mwaka 1984. Mji ukawa wa kwanza kati ya Mikoa yenye utawala maalumu nchini China tarehe 1 Julai 1997 chini ya kanuni ya "nchi moja, mifumo miwili". Siku hiyo inaitwa 香港回歸 (xiāng gǎng huí guī), kwa Kiswahili "unganisho jipya la Hong Kong". Jina lingine ni 香港回歸祖國 (xiāng gǎng huí guī zǔ guó), kwa Kiswahili "Hong Kong kurudishwa kwa nchi mama".

Demografia
Hong Kong ni maalumu kwa ajili ya mandhari yake pana, bandari asili ya kina na msongamano wa watu (milioni saba na nusu juu ya nchi ya Km² 1108 (sq mi 428). 
 Asili/Kabila 
Idadi ya sasa ya wakazi wa Hong Kong inajumuisha 92% ya Wachina asilia. Wengine ni Wafilipino (2.5%), Waindonesia (2.1%) n.k.
 Lugha 
Sehemu kubwa ya wakazi wanazungumza Kichina cha Canton (Kikantoni), Hong Kong ikiwa jirani na jimbo la Guangdong, ambalo wafanyakazi wenye ujuzi walikimbia baada ya serikali ya Kikomunisti kuchukua China mwaka 1949 na baadaye husafishwa idadi ya watu mwaka 1960.
 Dini 
Upande wa dini, wengi hawana au wanafuata kidogo jadi, lakini kuna uhuru wa dini mkubwa. 56.1% hawana dini yoyote, Wabuddha na Watao ni 21.3%, Wakristo ni 12% (6.5% Waprotestanti na 5.1% Wakatoliki), Waislamu ni 4%.

Uchumi
Mji una maendeleo makubwa kabisa duniani kama kitovu cha biashara na kituo cha fedha, inachukuliwa kuwa mji katika dunia na mmoja wa Alpha + majiji nane. 

Inashika nafasi ya tano katika 2014 Global Miji Index baada ya jiji la New York, London, Tokyo na Paris. 

Mji wa kumi kwa kipato cha juu cha kila mwananchi katika dunia, lakini pia inaongozaongoza miongoni mwa nchi zenye uchumi mkubwa kwa kukosa usawa wa kipato cha wakazi. 

Hong Kong ni ya tatu kama kituo cha biashara muhimu zaidi baada ya New York na London. Huduma uchumi, kwa kodi ya chini na biashara huria, imekuwa huru sana, na fedha yake, dola ya Hong Kong, ni ya 13 kutumika zaidi duniani.

Udogo wa eneo ulileta haja ya miundombinu mingi jirani, na mji ukawa katikati ya vielelezo vya usanifu wa kisasa upande wa majengo, na kuipa Hong Kong mandhari ya mji unaoelekea juu wima. 

Hong Kong ina maendeleo makubwa hata upande wa usafiri wa umma duniani ukiwa na mtandao wa asilimia 90, kiwango cha juu zaidi duniani, na inategemea wingi wa watu kupita kwa njia ya barabara au reli. 

Uchafuzi wa hewa bado ni mkubwa, viwango vya uzalishaji vikiwa tatizo. Hata hivyo wakazi wa Hong Kong wana matarajio ya kuishi kirefu kuliko watu wengine duniani.

 Utalii 
Watalii huenda Hong Kong kwa mvuto wa utamaduni, chakula pamoja na sinema, muziki wa Wachina. 

Ingawa Hong Kong ina watu wengi wa matabaka mbalimbali, chakula kwa kawaida huwa kimetokana na utamaduni wa Cantonese au Guangdong cuisine. Wali huliwa kwa wingi pamoja na kuku na mboga zilizotoka mashambani. Chakula huliwa mara tano kwa siku yaani: staftahi, chakula cha mchana, chai ya adhuhuri, chakula cha jioni na siu yeh ambacho ni chakula cha kuliwa kabla uende ukalale.

Mambo ya kuona Hong Kong ni kama vile Kisiwa cha Lantau ambapo kivutio kikubwa ni Giant Buddha, mchongo ulio mkubwa sana wa Buddha, The Peak ambapo utaona Victoria Harbour, Hong Kong Disney Land Resort na Ocean Park Theme.

 Tazama pia 
 Orodha ya nchi kufuatana na wakazi

 Viungo vya nje 

 Hong Kong at Encyclopædia Britannica
 Hong Kong  at UCB Libraries GovPubs


 Hong Kong from the BBC News

 Key Development Forecasts for Hong Kong from International Futures
 Serikali
 GovHK Hong Kong SAR Government portal
 Discover Hong Kong  – Official site of the Hong Kong Tourism Board
Biashara
 World Bank Summary Trade Statistics Hong Kong

Hong Kong
Hong Kong
Jamii:Mto Lulu